Les Biblioteques Públiques de Burjassot llancen el Taller d’Introducció a l’Escriptura Creativa
2025-07-24

Recuperar el plaer de l’escriptura com a expressió i comunicació, aprendre a descobrir i valorar els propis punts de vista davant un missatge i els que tenen els altres, escriure, llegir, compartir…això i molt més és el que oferirà el nou Taller d’Introducció a l’Escriptura Creativa que l’equip de Biblioteques de Burjassot, a iniciativa de la vicepresidenta de l’Institut Municipal de Cultura i Joventut, Maria Viu, ha preparat per als pròxims mesos.

A més dels citats objectius del taller, no cal oblidar la importància d’apreciar la literatura i de canalitzar la creativitat a través de l’escriptura ja que aquest taller pot arribar a convertir als seus participants en creadors novells de les seues pròpies obres.

El taller, que té un preu de 50 euros, es desenvoluparà del 22 de febrer al 31 de maig i les inscripcions poden fer-se efectives del 17 al 21 de febrer de manera presencial en el Servei d’Informació de la Casa de Cultura, sol·licitant cita prèvia, o bé a través de la seu electrònica de l’IMCJB, a la qual es pot accedir a través de la web municipal, www.burjassot.org. El taller es desenvoluparà els dimecres de 19 a 20:30 hores i està pensat per a majors de 18 anys que simplement hauran d’acudir a les classes amb paper i llapis o bolígraf.

El taller es va a estructurar en diferents parts, partint de la introducció/presentació, la mostra dels narradors, personatges i de l’acció fins a arribar al temps i a l’espai, diferenciant entre relat i novel·la i les opcions que hi ha a l’hora de publicar l’obra.

Per a obtenir més informació sobre el taller, els interessats poden passar-se per la Biblioteca d’Adults, de dilluns a divendres de 8:15 a 20:45 hores on els donaran la informació detallada sobre el mateix.